Document ID: /roh_data/filtered/fineweb-2-filterrobots_roh.jsonl.gz/57255

Il nov procuratur public federal è para chattà. Suenter avair tschertgà durant mais, ha la Cumissiun da la dretgira chattà in candidat. Ella recumonda al parlament federal d’eleger Stefan Blättler.
Il cumandant da la Polizia chantunala da Berna haja tut las qualitads ch’i dovria per quest uffizi, argumentescha la cumissiun. Il giurist cun doctorat ha fatg carriera tar la Polizia chantunala da Berna, e maina quella dapi il 2006.
Il post da procuratur public federal è vacant, dapi che Michael Lauber è sa retratg la stad passada.